《同黄饷科游岳麓看禹王碑谒孔圣庙 其二》
明代·黄公辅

丹枫穿日洒阴层，搜壑寻幽处处登。若悟安心原有偈，谁云游客不如僧。

湘流岳峙烟岚幕，幡定风清梵贝灯。兴剧不知禽语夕，钟声树杪隔林腾。

作者简介：明广东新会人，字振玺。万历四十四年进士，官御史，忤魏忠贤去官。后迁江西参政，分守宝庆，有政绩。